กองยุทธศาสตร์และงบประมาณ มอบของที่ระลึกแด่บุคคลที่ครบอายุการเกษียณและลาออกจากราชการ

ด้วยความรักและผูกพัน

วันนี้ (20 ก.ย.64) ที่เทศบาลตำบลห้วยยอด นางสาวพลอยปภัส วัชรโชคชัยพงษ์ ผู้อำนวยการกองยุทธศาสตร์และงบประมาณ พร้อมพนักงานเทศบาลและลูกจ้าง กองยุทธศาสตร์ฯ มอบของที่ระลึกแด่บุคคลที่ครบอายุการเกษียณและลาออกจากราชการ ประจำปีงบประมาณ พ.ศ. 2564 (30 กันยายน 2564) ซึ่งประกอบด้วย นายประวิทย์ โหล๊ะเตย เจ้าพนักงานจัดเก็บรายได้ชำนาญงาน กองคลัง นายนิคม ชูชีพ ลูกจ้างประจำ กองช่าง และนายธรรมนูญ ปานสิทธิ์ ลูกจ้างประจำ กองสาธารณสุขและสิ่งแวดล้อม

สำหรับบุคลากรที่เกษียณอายุราชการในครั้งนี้ดังกล่าว ได้ปฏิบัติงานกับเทศบาลฯ มาเป็นเวลานาน จนกระทั่งเกษียณอายุ ซึ่งไม่เพียงแต่ปฏิบัติราชการอย่างเต็มกำลังความสามารถ แต่ยังได้สร้างคุณงามความดีไว้ให้กับเทศบาลมากมาย เป็นบุคคลที่มีน้ำใจ เป็นที่รักของผู้บังคับบัญชา ผู้ใต้บังคับบัญชา และเพื่อนร่วมงาน นอกจากนี้ยังมีผลการปฏิบัติงานที่มีคุณภาพ และมีศักยภาพสูงตามที่ได้ประจักษ์มาโดยตลอด

ในโอกาสนี้ ที่เกษียณอายุราชการใคร่ขออำนวยพร ให้ทุกท่านมีความสุขในตลอดช่วงชีวิตหลังเกษียณ และขอให้มีสุขภาพที่แข็งแรงตลอดไป

พิมมาส จันทร์ผ่อง/นักประชาสัมพันธ์ชำนาญการ/ข่าว

 20 กันยายน 2564